J^UUO 


tfy 4 / 



SOCIALISACION V SUBSIDIO RIBA PRIJSNAN 01 AWA 
APROBA DOOR 01 GOBIERNO 01 ARUBA 


Gobiemo di Aruba a aproba reden- 
temente pa derto cambionan di ley 
tuma lugar pa subsidia prijsnan di awa. 

Tin diferente cambionan den e or- 
denanza di awa, pero mas importante ta 
esun cu ta concemi pueblo directamen- 
te. 

Manera ta conoci tur e prijsnan di 
awa pa hotel, industria, bapor y pa pue- 
blo ta regla den e ordenanza di tarifa di 
W.E.B., cual ta A.B. 1979, No. 23. E 
A.B. aki lo worde modifica pa trece e 
cambionan deseable den e ley. 


SUBSIDIO DIRECTO NA PUEBLO 

E cambionan mas importante cu lo 
bai tuma lugar den e ordenanza di 
awa t’esun cu Gobiemo di Amba lo 
bai duna subsidio directo pa awa p’e 
pueblo. 

Esaki ta trata di prijs di awa, esta 
consumo domestico, cual ta cai bow 
tarifa A. Tarifa A, esta consumo do- 
mestico, ta bai ser cambia. 

Actualmente tin den tarifa A un 
suma fiho cu ta ser yama e suma di 


abono, e suma fiho aki ta ser paga pa 
tur persona cu ta connecta ariba e red 
di awa.Esaki ta varia di categoria uno 
pa categoria cinco. 

Esaki ta depende ariba e balor di e 
huur di e cas di abono, segun "ge- 
bruiksbelasting”. 

Den pasado tabata tin varios pro- 
blemanan, pasobra e tarifa fiho aki 
no ta mara na e clausula di aumento 
di combustible. Cu otro palabra, si un 
persona usa mas cu e suma na cual e 
ta mara, e suma di combustible y e 

aumento dj’esaki lo U complentamen- 
te aplicable p’e. 

Esaki a keda elimina y Gobiemo 
di Aruba a bin cu un categoria nobo. 
Gobiemo di Aruba a dicidi tambe cu 
pa tur categoria ta permiti pa uso 10 
ton di awa sin cu e gasto di combus- 
tible lo ser poni aserca. 

Esaki, pues, ta nifica cu e prome 
10 ton ta cai completamente bow di e 
subsidio di Gobiemo di Aruba. 

Ta nifica anto cu si e 10 ton aki ser 
surpasa cu lo bin e gasto extra di cora- 
bustible. 

Pa duna un mihor bista di e cambio 
importante aki nos lo duna un idea cu 
cifranan, mustrando esun actual y con 
elo bira den futuro y especialmente 
pakiko ela ser cambia asina. Den e 
manera aki un mihor comprendimento 
lo ser duna di e materia aki. 

Na fin di e artikulo aki nos lo mus- 
tra cu cifranan e diferencia entre e sis- 
tema bieuw cu e nobo. 

Actualmente t’asina cu personanan, 
kendenan ta practica agricultura y 
cria por bin na remarca pa haya un 
tarifa especial di Gobiemo. Pero t’asina 
tambe cu e ordenanza ta stipula aserca 
cu e mester worde considera como 
un projecto cu ta usa hopi awa, esta 
un consumidor grandi. 

Den pasado e clausula aki a trece 
varios problemanan, como cu no por a 
ser midi exactamente kiko por ser yama 
un consumidor grandi. Pa yega na sti- 
pula exactamente e formula pa un 
consumidor grandi tabata hopi dificil. 

Esaki a haci cu hopi projectonan 
di agricultura y cria, cualnan tabata 
hopi importante pa pueblo den pasa- 
do, no por a haya e tarifa especial, 
manera ta stipula den ley. En conec- 
don cu esey Gobiemo di Aruba ta tre- 
ciendo un cambio den e reglamento 
aki, cual ta elimina e palabra consu- 
midor grandi, esta usador di hopi awa. 

Den e reglamento nobo lo bira 
posible pa Gobiemo di Aruba stipu- 
la e tarifa especial pa projectonan di 
Agricultura y Cria. 

Esaki ta sosode na momento cu Gobier- 
no di Aruba ta haya cu ta husitifica y 
necesario pa tuma tal desicion. Cu otro 
palabra ta keda na Gobiemo di Amba 
pa dicidi ki ora ta consehable pa finan- 
da o duna un prijs especial na projecto- 
nan di Cria y Agricultura. 

Esaki ta sumamente importante, pa- 
sobra na momento cu tin un projecto 
cu ta marginal, Gobiemo di Aruba mes-' 


ter por dune un cierto apoyo p’e por 
keda competi cu otro productonan ariba 
mercado, pero principalmente esnan 
importa. 

Un otro cambio chikito, pero im- 
portante pa pueblo t’esun di ahusta- 
cion di prijs di combustible cada seis 
luna, cual automaticamente tabata ser 
cobra na e consumidoman asina cu e 
prijs di combustible subi intemacio- 
nalmente. 

E ley ta stipula actualmente cu cada 
seis luna, esta prome di Januari y prome 
di Juli, e prijs di combustible mester ser 
adapta n’e aumento intemacionalmente 
di combustible di e ultimo seis lunanan. 

Cu un simpel cambio di palabra 
henter un politica di Gobiemo di Aruba 
ta ser cambia. 

Den futuro, cu e cambio aki ta keda 
na Gobiemo di Aruba pa dicidi si e 
aumento aki di cada seis luna Io ser 
aplica ariba e gasto di combustible. 
Cu otro palabra e ta bira facultativo pa 
Gobiemo di Aruba. Esaki ta nifica cu 
Gobiemo semper tin e opcion di por 
averigua e desaroyo di e situacion fi- 
nanciero-economico di Aruba y a base 
dj’esaki dicidi si ta necesario o deseable 
pa ahusta e prijs. 

Si esaki t’asina cu un aumento ta 
hustifica ta keda na Gobiemo di Aruba, 
tumando na consideracion e situacion 
na e momentonan ey, pa dicidi si ahus- 
tacion di prijs di awa ta sosode comple- 
tamente o parcialmente. 

E bentaha di e cambio aki ta cu e ta 
duna Gobiemo e flexibilidad di por dici- 
di ariba un asujjjo cu antes tabata tuma 
lugar automaticamente. 

Otro cambio cu a bin acerca tambe 
ta relaciona cu e varios fabricanan chi- 
kito cu ta cumpra awa destila actual- 
mente for di nos planta di awa. Esaki- 
nan ta haye a base di un tarifa di dos 
florin pa cada cien liter. Den futuro e 
tarifa lo ser cambia pa cuatro fiorin pa 
cada cien liter. 

Pa entrega di awa na e bapoman, 
cualnan ta ricibi esaki for di nos planta 
di awa, tambe ta bin un cambio. Actual- 
mente t’asina cu nan por hasi pedida 
di awa na .cualquier ora di dia pa un 
tarifa di tres florin cu cincuenta cent 
plus e gastonan di combustible, cual 
ta sali na cuatro florin cu ochenta y 
ocho cent pa ton. 

E suma aki compara cu e calidad 
di awa, cual ta ser produci, ta hopi 
barata compara cu e regio. 

P’emotibo aki Gobiemo di Aruba 


ta trece un cambio cu ta bisa cu lo con- 
tinua cu entrega di awa n’e bapoman 
aki p’e mes un prijs ariba menciona bow 
di e condicion cu esaki ta sosode den 
oranan di trabow normal, entre 7.30 
’or di mainta y 4.30 ’or di atardi. 

Si esaki mestcr sosode despues di e 
oranan aki, nan mester paga Gobiemo 
aserca e gastonan extra di pcrsonal, 
manera e.o. overtimemeal etc. 

En realidad e prijsnan pa ton di 
awa p’e bapoman ta rnescos cu e ta 
actualmente, solamente ta bin aserca 
e gastonan adicional. 

Den e siguiente esquemanan nos 
lo mustra e sistema actual y nobo di 
pago di awa. 


Den e sistema actual di uso di 13 m3 un 
persona den categoria 1 tin dcrecho 
ariba 2 1/2 ton di awa na valor di 5,65. 
Su consumo adicional di 10 1/2 ton ta 
costa 4,63 pa ton locual ta dune un 
gasto extra di f. 48,62. E abonado den 
categoria 1 ta paga f. 5,65 — 48,62 — 
f. 54,27 pa uso di 13 ton di awa. 

Un abonado den categoria 5 ta pagan- 
do f. 32,- pa uso di 10 ton di awa. Su 
consumo adicional di 3 ton ta hacie 
paga 3 x 4,63 - f. 13,89. Ariba su recibo 
di awa e ta ser cobra pa e suma di f.32,- 
♦ 13,89 -f. 45,89. 

Cu otro palabra entre categoria 1 y 5 ta 
existi un gran diferencia, e abonado den 
categoria 1 ta paga 8,38 mas cu esun 
den categoria 5, siendo cu valor di huur 
di cas (30.000 florin) ta hopi menos c>- 
e abonado den categoria 5 (f. 200.OOc 
of mas). 


1) 2 1/2.f. 5,65 

10 1/2 xf. 4,63- 48,62 

F. 54,27 

5) 10 a.F. 32,- 

3xf. 4,63 13,89 

F. 45,89 


- f. 8,38 


Den e sistema nobo gobiemo di Aruba 
lo introduci un tarifa fiho pa cada 
categoria pa e uso di e promer 10 ton 
di awa. 

Esaki ta nifica cu e abonado den cate- 
goria 1 tin derecho ariba 10 ton di awa 
na valor di f. 2,25 pa ton, esta f.22,50 
Su consumo adicional di tres ton ta 

SISTEMA D I PAGO Dl AWA ACTUAL 


Categoria 

valor di huur 

abono 

sin pago extra 

consumo adicional 

1 . 

f. 30.000 of menos 

f. 5,65 

2,5 m3 

3,25 

(4,63) 

2. 

30.000 pa 75.000 

-.11.00 

4 m3 

3,25 

(4,63) 

3. 

-. 75.000 pa 125.000 

-.18.00 

6 m3 

3,25 

(4,63) 

4. 

-.125.000 pa 200.000 

-.25.00 

8 m3 

3,25 

(4,63) 

5. 

—.200.000 of mas 

-.32.00 

10 m3 

3,25 

(4,63) 


SISTEMA D I PAGO N 0 B O 


Categoria 

valor di huur 

tarifa pa 
promer 10m3 

sin pago extra 

consumo adicional 

1 . 

f. 30.000 of menos 

f. 2,25 

10 m3 

3,25 

(4,63) 

2. 

-.30.000 pa 75.000 

-. 2,75 

10 m3 

3,25 

(4,63) 

3. 

-.75.000 pa 125.000 

-. 3,00 

10 m3 

3,25 

(4,63) 

4. 

-.125.000 pa 200.000 

-. 3,25 

10 m3 

3,25 

(4,63) 

5. 

—.200.000 of mas 

-. 3,50 

10 m3 

3,25 

(4,63) 

hacie paga 3 x f.4,63 - f. 13,89. 

Ariba su recibo di awa ta aparece e 
cobranza di f. 22,50 + 13,89 - F- 
36,39. 

E abonado den categoria 5 tin derecho 
ariba 10 ton di awa na valor di f. 3,50 
pa ton esta f. 35,00. Su consumo 
adicional ta igual na tur otro categoria 
esta f. 4,63 pa ton. Si e usa 3 ton di 
awa extra e tambe ta paga f. 13,89. Su 
cobranza total lo ta f. 35,- + 13,89 - 
f. 48,89. 

Sistema nobo 

1 10 xf. 2,25 - F. 22,50 

3 x-. 4,63 - -.13,89 

F. 36,39 


5) 10 xf. 3,50 - F. 35,- 

3 x-. 4,63 = -.13,89 

F. 48,89 

+ f. 12,50 

Categoria 1 

Actual - nobo 

f. 54,27 - 36,39-- 17,88 

subsidio 


Categoria 5 
Actual-nobo 

F. 45,89 - 48,89 - - f.3,~ 


E socialisacion cu gobiemo lo introduci 
lo ta pa un gran parti aplicabel ariba e 


abonadonan den e promer tres cate- 
gorianan, cu ta un total di 77.4 °/o di e 
"tal di abonadonan. 


E suma cu gobiemo lo subsidia ta 
f.2.937.675,- ariba e tarifanan di awa. 
Esaki lo sosode den e siguiente forma: 


Cat. Abonado °/o Subsidio: 


1. 2245 

2. 5298 

3. 3177 

4. 1843 

5. 1288 
Total 13.851 


16.2 Fl. 641,172,- 

38.3 Fl. 1.193.229,- 
22.9 Fl. 621.420,- 

13.3 Fl. 305.200,- 

9.3 Fl. 174.653,- 

100 F1.2.937,675,~ 


Instituto pa Deporte, Educacion Fisica 

y Recreacion (l.D.E.F.R.E) trahando pa 
deporte di Aruba 


T’asina cu Gobiemo di Aruba ta 
subsidia Aruba Sport Unie cu un suma 
di f. 500.000 anualmente. Esaki ta 
sosodiendo ya pa anjanan caba. Cu e 
subsidio aki Gobiemo di Aruba su 
actuacion tabata tmo pasivo. 

Gobiemo di Aruba a realiza cu na 
prome lugar ta su responsabilidad pa 
percura cu e pucblo mester ta bon pre- 
para pa tuma parti den actividadnan de- 
portivo y recreativo. Tumando esakinan 
den consideracion Gobierno di Aruba a 
institui na 1976 un Sportbureau, cual a 
haya como meta pa prepara un maneho 
ariba tereno di deporte y recreacion. 

Esaki tabata bao direccion di un 
Hulandes, Sr. Frans van Gastel, un 
educador M.O lichamelijk Opvoeding. 
Sr. van Gastel a inicia e preparacionnan 
di e.o. e proyecto pa “Gymnastiekza- 
len” y e formacion di un proposicion pa 
im maneho di deporte y recreacion. 

Sportbureau a haya su propio ofici- 
na cu ta situa den e Watertoren na Playa 
durante e periodo di Sr. van Gastel. 

Na April 1980, Gobiemo di Aruba 
a cambia e nomber di Sportbureau den 



Programma Vacacional 1982 

Deporte Escolar IDEFRE. 


“Instituto pa Deporte, Educacion Fisi- 
ca y Recreacion” conoci den pueblo 
como I.D.E.F.R.E. Gobiemo a nombra 
Sr. Roy van Putten como director di 
I.D.E.F.R.E.,kende ta posee e gradonan 
di Bachelor of Science y Master of Phy- 
sical Education. 

Sr. van Putten a drenta servicio di 
Gobiemo di Aruba na Januari 1961 
como commies na Onderwijszaken. Du- 
rante e periodo di Januari 1961 pa 
April 1980 Sr. van Putten a traha como 
educador fisico na diferente schoolnan 
basico y na Huishoudschoolnan, Mavo- 
schoolnan, J.F. Kennedyschool, Colegio 
Arubano y A.P.A. 

Sr. van Putten a fungi tambe como 
dirigente y entrenador pa diferentr 
deportenan manera: Atletismo, Hisa- 
mento di peso, Basebal, Futbol, Volley- 
bol, Ciclismo, Boxeo y Aruba Sport 
Unie. 

Manera ya menciona desdc April 
1980 I.D.E.F.R.E. a cuminsa cu un pro- 
gramma masha activo pa promove tan- 
to educacion fisica, deporte y recrea- 
cion. 

I.D.E.F.R.E ta di opinion cu actual- 
mente miembronan di e comunidad di 
Aruba ta dispone di mas tempo liber 
cu tabata e caso antes. Esaki tumando 
den consideracion e ora di termina y e 
ora di bay drumi. Esaki ta un promedio 


di no menos cu 6 ora diariamente. 

Pa un comunidad sano ta impor- 
tante pa e oranan aki ser usa positiva- 
mente sea den hobbynan, estudio o 
actividadnan di deporte y recreacion. 

Un pueblo cu ta participa den acti- 
vidadnan deportivo y recreativo ta un 
pueblo fisicamente y mentalmente sano. 

Educacion Fisica y materialnan na 
Schoolnan 

I.D.E.F.R.E. tin e encargo pa per- 
cura pa materialnan deportivo pa tur 
schoolnan na Aruba. 

I.D.E.F.R.E. di su banda ta ricibi 
for di e schoolnan un lista di e activi- 
dadnan deportivo cu nan ta desea. 

Pa cada mucha di school 
I.D.E.F.R.E. ta pone f. 4,00 pa 1981. 

E schoolnan por haya otro mate- 
rialnan na “bruikleen”. 

E anja aki I.D.E.F.R.E. tin na dis- 
posicion di e schoolnan un set com- 
pleto di matenalnan pa e suma 
f.25.000,-. 

Ta intencion pa anja 1982 pone 
facilidadnan di Atletismo y Judo na 
e schoolnan. 

Programma especial pa schoolnan basico 

I.D.E.F.R.E. ta organisa na school- 


nan basico cursonan di instruccion pa 
deportenan di: Volleybol, Softbol, bas- 
ketbol, landamento, atletismo, futbol, 
Judo, taffeltennis, tennis y gymnasia. 

Programma Vacacional 

Actualmente I.D.E.F.R.E. ta orga- 
nisa actividadnan deportivo y recrea- 
tivo pa tur muchanan di school durante 
vacacion grandi. 

Esaki ta sosode cu cooperacion di 
Centronan di Barrio. 

Naturalmente esaki a bira actividad- 
nan hopi gusta y valioso pa nos hoben- 
nan durante di nan vacadon. 


Deporte Interescolar 

I.D.E.F.R.E. hunto cu “school- 
sportcommissie” ta organisa anual- 
mente competencianan dsportivo es- 
colar entre tur e schoolnan di Aruba. 
Despues dj’esaki intercambionan depor- 
tivo ta tuma lugar entre e schoolnan 
ganador di Corsow y Aruba. 

Ta intendon di I.D.E.F.R.E. pa 
cuminsa cu intercambionan depor- 
tivo entre schoolnan di Aruba y Ve- 
nczuela. 

Instruccion Deportivo pa maestronan 

Awor cu aña mil nuevecien ochentay uno ta cabando, Servicio Informativo den nomber di Gobierno 
di territorio insuiar di Aruba, ta desea di analisa e acontecimientonan cu a tuma iugar den e aña aki, 
asina ieu cu e ta concerni e maneho di e actual colegio ehecutivo. 

Nos ta conciente cu no ta tur cos a bai na un manera planea y segun deseo. Problemanan y contratiem- 
ponan a presenta hopi vez sin cu ningun hende por a spera. Sinembargo, nos Gooernantenan a haci 
tur locual ta na nan alcance pa soluciona gran parti di e problemanan. 

E actual gobierno a conoce retiro di un Diputado hopi activo, Grace Bareño. Nos ta lamenta su deci- 
sion pero ta gradicie pa su trabaonan realiza na bienestar di nos comunidad Arubano. 

Hopi ta e trabaonan cu e Gobierno actual ta haciendo pa garantiza nos pueblo un porvenir floreciente. 
E Centro Medico na San Nicolas a cuminza presta su servicionan oficiaimente na e puebio di San Nicolas 
y vecindario. Sin duda cu e ta satisface un necesidad grandi pa e pueblo di San Nicolas. E facilidadnan 
medico di e centro aki ta na dispocicion di henter e puebio concerni. No por keda sin menciona e tra- 
baonan social cu ta ser haci pa renovacion di e barrionan di Village y Esso Heights. E habitantenan a ser 
envolvi desde principio den e proyecto aki y for di nan contribucion e interes pa deduci claramente cu 
nan ta dispuesto pa coopera pa mehora e situacion di vivienda den nan barrio. 

Pa medio di e Fundacion Cas pa Comunidad Arubano mas habitante a ser stimula pa construi nan pro- 
pio cas y tambe tin un proyecto pa combati scarsedad di cas ariba Aruba. 

Ta trata di un cantida di 853 cas reparti den diferente barrio ariba nos isla. 

Tambe Gobierno ta trata na yuda tur hende cu tin peticion aden pa terreno pa traha cas. E falta di 
personal cualifica a trece cune cu tin hopi trabao atrasa cu sin duda ta perhudica esnan cu ta desea 
di cuminza construi nan propio cas. 

E aña aki Bestuurscollege a bini cu un proposicion pa socializa e tarifanan di awa pa e consumidor- 
nan domestico. Esaki ta nifica cu un gran parti di e pueblo /o bini na remarce pa haya un subsidio 
ariba e consumo di awa. 

E modérnisacion di nos sistema telefonico ta continuando y Gobierno di Aruba ta spera di por yuda 
mas persona cu ta desea di haya un abono ariba telefoon. 

E Trabaonan pa mehora nos transporte publico ta continua. E expansion di e rutanan di nos compa- 
nia di bus, Arubus, ta continua pa ofrece mas facilidadnan di transporte na e publico. E trabaonan 
di construccion pa e garage di Arubus a cuminza na Sabana Blanco. E central di bus lo bini enfrente 
di Oficina di Turismo, aki e pasaheronan por cambia di bus pa bai cualkier otro sitio ariba nos isla. 
Claramente nos por ripara cu e actua! Gobierno di Aruba ta realizando trabaonan cu sin duda ta con- 

tribui na e desurollo totai di nos isla. £ esfuerzonan aki ta ser iogra unicamente cu e apoyo moral di e 
pueblo di Aruba cu ta conciente di su confianza cu e a pone den e capacidad di cada un di nos Gober- 
nantenan. 

Mescos cu den pasado, hopi atencion ta ser presta na educacion di nos hobennan. Fuera di e becanan di 
estudio cu ta ser otorga anualmente, cursonan ta ser organisa pa esnan cu ta desea di haya mas conoci- 
miento di e materia cu ta toca den nan trabao diario. 

Por menciona cursonan pa empieadonan di Gobierno, cursonan pa empleadohan di cualkier empresa 
particular y tambe e cursonan di Aruba Hospitality Trades and Training Centre. E school hotelero ta 
yuda prepara e empleadonan den sector di hotel y restaurant a base di un programa di entrenamiento 
profesional. Cu e apertura di e school hotelero nobo, sin duda cu mas persona lo haya un preparacion 
apropia. 

Di es manera aki e servicio pa cu e industria di turismo ta ser optima/iza, teniendo na cuenta cu turis- 
mo ta un pi/ar fuerte di nos economia. 

Un proyecto bastante grandi cu a ser inicia e aña aki, ta e proyecto di Containerhaven. Den e tempo 
moderno aki, unda varios pais e islanan den nos region ta bai over ariba un sistema modernoy eficien- 
te di transporte di carga, Gobierno di Aruba a mira e necesidad pa duna nos hafnan un posicion compe- 
tidora. 

E trabaonan di construccion a start, pero no sin problema. E reorganisacion ta trece cune cu un canti- 
dad di personanan cu a llega e edad di mas o menos 60 aña lo tin cu bai cas. En principio ningun hende 
no ta desea di bai cas sin haya algo bek. Pesey mes un fondo pa pensioen a ser crea pa garantiza e pen- 
sionadonan un entrada. 

Gobierno di Aruba ta optimista encuanto e trabaonan pa realiza un containerhaven pa Arubay ta spera 
di por sigui conta cu e apoyo di e pueblo. 

Den e aña cu ta terminando Instituto pa Deporte, IDEFRE a continua cu su actividadnan deportivo pa e 
pueblo Arubano como pa empleadonan di Gobierno. Di su banda Instituto di Cultura a organisa unvez 
mas e exposicion di Arte Popular y ta sigui stimula nos hendenan pa duna un aporte na nos cultura. 
Den aña Internacional di personanan incapacita, hopi instancianan a presta atencion na nos personanan 
cu ta sufri di un handicap y cu no por tuma parti completamente na e proceso laboral. Gobierno di 
Aruba a tuma un decision pa yuda e hendenan aki tambe. Den futuro nan tambe por bin na remarce pa 
un sueldo minimo pa nan labornan presta. Gobierno lo duna e doñonan di trabao un subsidio pa cubri e 
productividad di e personanan incapacita. Di es manera aki Gobierno ta contribui pa duna nos hendenan 
incapacita un posibilidad mas pa tuma parti na e proceso laboral den nos comunidad. 

Pa aña 82 tin programa apertura oficial di nos biblioteca nobo,nos school hotelero, inicio di e banco di 
desarollo di Aruba y otro trabaonan grandi na bienestar di e desarollo total di nos isla lo continua. 
Gobierno di Aruba ta spera di por conta cu e apoyo moral di e pueblo Arubano pa asina sigui traha cu 
tur confianza y seguridad. 

No ta keda nada otro mas di desea e pueblo Arubano un Feliz Pascu y cu aña 1981 lo trece bendicion 
pa un y tur. 

di school 

Pa yuda e maestronan di school- 
nan basico den nan actividadnan de- 
portivo pa nan alumnonan I.D.E.F.R.E 
ta organisa cursonan unda e tecnica- 
nan basico di im deporte ta ser ensenja 
na e maestronan, kendenan tin interes. 

Dianan Deportivo 

I.D.E.F.R.E. semper ta para cla pa 
yuda cu dianan deportivo na schoolnan 
tanto tecnicamente como cu material- 


Deporte Intergubemamentad recreativo 

Pa empleadonan publico tanto den 
Servicio di Gobiemo Insular y Gentral, 
I.D.E.F.R.E. ta organisa encuentronan 
deportivo. 

E encuentronan aki ta den e depor- 
tenan: Atletismo, futbol, volleybol, 
basketbol, softbol, taffeltennis.badmin- 
ton, piscamento, rancamento di cabuya, 
domino y biljart. 

Centro di Barrio 

I.D.E.F.R.E. ta asisti centronan di 
barrio den promocion di deporte pa 
hubentud. 

Tambe entrenadoman local ta ser 
poni na disposicion di e Centronan di 
Barrio pa entrena e hubentud. 

Caredanan di distancia largo 

I.D.E.F.R.E. ta organisa 3 bes pa 
anja caredanan di distancia largo. Esa- 
kinan ta caredanan di 18km na Januari, 
30km na Maart y lOkm na October. 

Pa e caredanan aki tin premionan 
tanto pe ganadoman individual como 
pa gruponan cu a caba e caredanan cu 
10 participante. 

Cursonan pa entrenadoman 

Un di e metanan principal di 
I.D.E.F.R.E. ta pa organisa cursonan pa 
prepara entrenadoman pa traha princi- 
palmente cu e hubentud. 

E entrenadoman aki ta ser poni na 
disposicion di e Centronan di Barrio y 
e clubnan cu tin un programma depor- 
tivo y recreacion pa hubentud. 

Pa duna e cursonan un nivel mas 
halto I.D.E.F.R.E. ta trece diferente 
entrenadoman Intemacional pa yuda 


esunnan local. 

Pa anja 1982 mas acento lo ser poni 
ariba preparacionnan di entrenadoman. 

Esakinan lo ser subsidia y coordina 
door di Gobiemo di Aruba, mientras cu 
e trabao di supervision ta keda den man 
di I.D.E.F.R.E. 

Documentacion 

Di tur actividadnan deportivo den 
cual Gobiemo di Aruba ta envolvi y di 
tur evenementonan di importancia cu ta 
conta cu participacion di equiponan di 
Aruba un documentacion ta ser traha. 

I.D.E.F.R.E. tin literaturanan di di- 
ferente deportenan, cualnan ta na dis- 
posicion di tur hende. 

Drechamento y construccion di 
terenonan deportivo. 

Durante anja 1980 Gobiemo di 
Aruba a construi dos tereno deportivo 
cualnan ta: Victoria y Noord Cura Cabai 
Ball Park. 

I.D.E.F.R.E. a percura tambe cu 
diferente terenonan deportivo a ser 
drecha. 

Ta intencion pa sigui cu e plannan 

aki. 



Cu e lema “Deporte pa un y tur“, 
I.D.E.F.R.E ta dedica su atencion pa 
tur deportenan sin importa edad. 



Ganadornan Deportc Interyubernamcntal 

Contacto Intemacional 

I.D.E.F.R.E a haya diferente afilia- 
cionnan cu asociacionnan deportivo in- 
temacional manera: Intemational Asso- 
ciation for Sports Information; Inter- 
national Council for Health, Physical 
Education and Recreation; American 
Association for Health, Physical Educa- 
tion and Recreation; Association of 
Central America and the Caribbean 
for Physical Education and Sports for 
the Handicapped y Odillac. 

Door di e afiliacionnan aki Aruba regu- 


larmente ta ser invita pa atende con- 
gresonan y symposionan Intemacional. 

Proyectonan 

Na fin di 1980 Gobiemo di Aruba a 
entrega na Hulanda e proyecto pa sala- 
nan di gymnasia pa aprobacion. Esaki 
ta un proyecto cu lo bay costa 
f. 13.000.000. 

Si e proyecto aki keda realisa lo e ofre- 
ce facilidadnan adecuado pa educacion 
fisica y tambe pa deportenan manera 
Volleybol, basketbol y badminton. 


Actualmente Gobiemo di Amba ta 
trahando duro ariba e proyecto di pisi- 
nanan, cual pronto lo ser entrega pa 
financiamento na Hulanda. 

Gobiemo di Aruba lo laga recon- 
strui Benilde School na San Nicolas 
y converti esaki den un Centro di De- 
porte unda lo tin facilidadnan pa Vol- 
leybol, basketbol, hisamento di peso, 
Bodybuilding, Judo y tafeltennis. 

I.D.E.F.R.E. cu tur e servicionan 
aki ta trece mihor posibilidadnan pa 
practica deporte, educacion fisica y 
recreacion na e pueblo di Aruba. 


SUBSTANCIA ELECTRICO NA SABANA BLANCO 
A KEDA INAUGURA DOOR DI DIPUTADO DE KORT 


Recientemente e compania di elec- 
tricidad di Aruba, Elmar, a pone den 
servicio otro substacion na Sabana Blan- 
co. Cu esaki e di tres fase a keda termi- 

Diputado di W.E.B. Sr. Efrain de 
Kort a inaugura e substacion aki door di 
a primi un boton. 

Despues di e inauguracion di e sub- 
stacion na Sabana Blanco diputado de 
Kort a enfatisa den su discurso cu ta 
deseo di Gobiemo di Aruba cu pronto 
nan lo yega na un acuerdo cu OGEM 
N.V. pa tuma e compania Elmar over. 

Den e ultimo diez anjanan e uso di 
electricidad aki na Aruba a aumenta cu 
casi tres biaha y cuenta mester ser teni 
cu un aumento grandi den futuro. 

Pa garantiza Aruba un distribucion 
sigur di Electricidad ariba un termino 
largo, Elmar a disenja un plan pa expan- 
sion di e transmision di red di cabel, 
cual mester worde realisa den fasenan. 

E prome parti, consistiendo di un 
substacion na Paardenbaai a ser poni 
den uso na 1967. 

.Na 1979 e “schakelstation” a bin 
cla na Balashi y cu e substacion na 
Sabana Blanco e di tres fase a keda ter- 
mina. 

Pa futuro Elmar tin pensa pa un 
substacion na Noord, di cual ja caba un 
parti di e cabelnan necesario a ser poni. 
Esaki ta depende ki tempo e parti aki 
di e proyecto ta keda finaliza, especial- 
mente teniendo cuento e desaroyonan 


di e construccion di e hotelnan nobo y 
otro consumidoman grandi. 

N.V. Elmar ta tene cuenta cu pa 
anja 1985 henter e plan aki mester ta 
cla y ta prepara pa cualkier desaroyo- 
nan inespera. 


Cu construccion y installacion di e 
stacionnan na Balashi y Sabana Blanco y 
ponemento di cabelnan necesario tm 
suma di cerca di 7 miyon florin a ser 
usa. Cu finalizacion di e proyecto di e 
substacion na Noord un otro inversion 
di casi 5 miyon florin ta ser inverti. 



Momento cu Deputado Efrain de Kort ta inaugura e substancia na Sabana Blanco di 
Elmar. 

Proyectonan den construccion 



Durante aña 1981 e trabaonan pa construccion di e containerhaven di Aruba a cuminza. 

Lonstruccion di Piaya Linda Beach Resort ta avanzando. Cu 
finaiisacion di e proyecto aki lo e yuda hopi den e desaroyo 
turistico cu Aruba ta conociendo. 



E construccion di e school hotelero ta avanzando y den curso 
di aña 82 por spera su apertura oficiai. 



Tur cas ariba Aruba lo ser conecta ariba e ret nobo di teiefon, e 
trabaonan ta avansando. 



E faciiidadnan pa bende fruta, berdura etc. ta den nan fase finai 
di construccion. 

Turismo di Aruba ta sigui fiorece y 1981 tabata un anja cu atrobe a kibra tur record di bishitantenan den pasado. Pa fin di novem- 
ber 1981 a yeya Aruba mas di 200 mii turista. 



E trabaonan pa modernisa nos sistema di telecomunicacion 
ta continua y cu ayudo di expertonan hulandes Servicio 
Telefonico ta spera di por yuda mas persona cu un abono 
di telefon. 



Otro proyecto pa e districto di Brazil y becindario. Esaki ta e momen- 
to cu diputado di Finansas y Asuntonan Social Sr. Efrain de Kort ta 
poniendo e prome piedra di e "Centro di Barrio Brazil”. 












